Nr. ................/...........................2023

# REFERAT DE APROBARE

***a Procedurii privind cesiunea creanţelor bugetare datorate de debitorii la Fondul pentru mediu aflaţi în procedura insolvenţei***

Prezentul referat de aprobare este elaborat în conformitate cu prevederile   
art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a ***proiectului de Ordin pentru aprobarea Procedurii privind cesiunea creanţelor bugetare datorate de debitorii la Fondul pentru mediu aflaţi în procedura insolvenţei.***

Proiectul de ordin a fost elaborat ținând cont de prevederea de la art. 5 lit. i) din anexa la Hotărârea Guvernului nr. 277/2023 pentru aprobarea Regulamentului de organizare şi funcţionare a Administraţiei Fondului pentru Mediu, potrivit căreia Administrația ”*urmăreşte colectarea veniturilor Fondului pentru mediu, reprezentând taxe şi contribuţii datorate de către plătitori, persoane juridice şi persoane fizice, conform prevederilor art. 9 alin. (1) din Ordonanţa de urgenţă a Guvernului nr. 196/2005, aprobată cu modificări şi completări prin Legea nr. 105/2006, cu modificările şi completările ulterioare”* și în temeiul art. 11 alin. (4) şi art. 12 din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, al art. 264^1 și art. 342 alin. (3) din Legea nr. 207/2015 privind Codul de procedură fiscală, cu modificările şi completările ulterioare, al art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările şi completările ulterioare.

**Baza legală a proiectului de ordin supus aprobării** o constituie prevederile art. 11 alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, conform cărora ”*Formularele şi instrucţiunile de utilizare a acestora privind administrarea creanţelor datorate bugetului Fondului pentru mediu se aprobă prin ordin al conducătorului autorităţii publice centrale pentru protecţia mediului*”. Conform art. 12 alin. (1) și (2) din același act normativ, *”(1) Contribuţiile, taxele, penalităţile şi alte sume ce constituie venit la bugetul Fondului pentru mediu se gestionează de Administraţia Fondului şi urmează regimul juridic al impozitelor, taxelor, contribuţiilor şi al altor sume datorate bugetului general consolidat, reglementat de Legea nr. 207/2015, cu modificările şi completările ulterioare.*

*(2) Administrarea contribuţiilor, taxelor, penalităţilor şi a altor sume ce constituie venituri ale Fondului pentru mediu, inclusiv declararea, stabilirea, controlul, colectarea, soluţionarea contestaţiilor, precum şi îndeplinirea măsurilor asigurătorii şi procedura de executare silită se realizează de Administraţia Fondului în conformitate cu dispoziţiile Legii nr. 207/2015, cu modificările şi completările ulterioare, care se aplică în mod corespunzător*.”

**Rațiunea juridică a** **proiectului de ordin supus aprobării**este determinată de necesitatea asigurării unei proceduri aplicabile în domeniul administrării fiscale a obligațiilor datorate bugetului Fondului pentru mediu, respectiv colectarea contribuţiilor datorate la Fondul pentru mediu, **în scopul eficientizării mecanismelor de recuperare a creanţelor bugetare faţă de societăţile aflate în stare de insolvenţă.**

Prin *Ordonanţa de urgenţă a Guvernului nr. 88/2018 pentru modificarea şi completarea unor acte normative în domeniul insolvenţei şi a altor acte normative* a fost introdus în Codul de procedură fiscală art. 264^1, articol care reglementează cesiunea creanțelor bugetare. Ulterior, prin *Legea nr. 113/2020 privind aprobarea Ordonanţei de urgenţă a Guvernului nr. 88/2018 pentru modificarea şi completarea unor acte normative în domeniul insolvenţei şi a altor acte normative****,*** acest articol a fost modificat.

În fapt, *Procedura de cesiune a creanţelor bugetare datorate de debitorii la Fondul pentru mediu aflaţi în procedura insolvenţei,* propusă pentru aprobare, stabilește modalitatea de cesionare a creanțelor bugetare, începând de la condițiile cesiunii, continuând cu demarararea selecției cesionarului și încheierea contractului de cesiune, stabilind apoi formularele necesare derulării procedurii. Aceasta se aplică debitorilor aflaţi în procedura insolvenţei potrivit *Legii nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare,* precum şi altor acte normative în baza cărora s-a declanşat procedura insolvenţei.

Vor face obiectul cesiunii creanţele Administrației Fondului pentru Mediu înscrise la masa credală și creanțele curente pentru care s-a formulat cerere de plată, rămase nestinse la data încheierii contractului de cesiune.

Prin instituirea acestei Proceduri, se vor crea premisele eficientizării recuperării creanţelor bugetare și recuperării mai rapide a acestora, determinând, în același timp și creșterea șanselor de redresare a societăților în insolvență; aceste consecințe sunt în concordanţă atât cu interesul bugetar, de creştere a nivelului de colectare a veniturilor bugetare, cât și cu cel de îmbunătăţire a mediului de afaceri și de redresare a afacerilor viabile.

Pentru motivele invocate, vă rugăm să aprobați emiterea ***Ordinului pentru aprobarea Procedurii privind cesiunea creanţelor bugetare datorate de debitorii la Fondul pentru mediu aflaţi în procedura insolvenţei.***

**PREȘEDINTE,**

**Laurențiu Adrian NECULAESCU**

**Director General Juridic**

**Răzvan Florin ALECU**

p. Director General Adjunct, Șef Birou Analiză și Avizare,

Andreea Coman Emilia Pavel